(zvuky pralesa)
V lete roku 2011 som ako turista
po prvýkrát navštívil dažďový prales na Borneu,
a ako si môžete predstaviť,
to, čo ma najviac zasiahlo, bol ohromujúci zvuk pralesa.
Táto neprestajná kakofónia zvukov.
Niektoré zvuky z nej sú veľmi nápadné.
Napríklad toto je veľký vták – zobákorožec veľký,
toto cvrlikanie je cikáda.
Toto je rodina gibonov.
Navzájom si spievajú na veľkú vzdialenosť.
Miesto vzniku tejto nahrávky bola gibonia rezervácia,
preto ich môžete počuť tak veľa.
Ale v skutočnosti najdôležitejší zvuk, ktorý z pralesa vtedy vychádzal,
bol zvuk, ktorý som nepostrehol,
a vlastne nikto ho tam v skutočnosti nepostrehol.
Ako som povedal, bola to gibonia rezervácia.
Väčšinu času sa venovali rehabilitácii gibonov,
ale taktiež museli tráviť dosť času
ochranou svojho územia pred ilegálnou ťažbou dreva, ktorá tam prebiehala.
A keď odstránime zvuky pralesa,
a vlastne vypneme gibony, hmyz a ostatné,
v pozadí nahrávky, čo ste po celý čas počúvali
bol zvuk motorových píl z veľkej diaľky.
Majú tam troch strážcov na plný úväzok, rozostavených okolo rezervácie,
ktorých prácou je chrániť ju pred ilegálnou ťažbou.
Jedného dňa, keď sme ako turisti išli na prechádzku do lesa,
vo vzdialenosti 5 minút chôdze
sme narazili na niekoho, kto práve pílil strom,
5 minút chôdze, niekoľko sto metrov od stanice rangerov.
Nepočuli zvuk motorových píl,
pretože, ako ste počuli, prales je veľmi, veľmi hlučný.
Zarazilo ma to ako absolútne neprijateľné, že v dnešnej dobe,
len pár sto metrov od stanice rangerov v rezervácii,
vlastne nikto nemôže začuť, ako niekto naštartuje motorovú pílu.
Znie to ako nemožné, ale je to naozaj tak.
Takže ako zastavíme ilegálnu ťažbu dreva?
Je naozaj pokušením technika – inžiniera, vždy prísť s high-tech,
super bláznivým high-tech riešením,
ale v skutočnosti ste v dažďovom pralese.
Musí to byť jednoduché, musí to byť škálovateľné,
a keď sme tam boli, všimli sme si,
že všetko, čo sme potrebovali, bolo už tam.
Mohli sme vybudovať systém, ktorý by nám to umožnil zastaviť,
s použitím toho, čo už tam je.
Kto tam bol? Čo už bolo v pralese?
Nuž, mali sme ľudí.
Mali sme tam na to určenú skupinu, troch strážcov na plný úväzok,
ktorých úlohou bolo ísť a zastaviť to,
ale tí len potrebovali vedieť, čo sa deje v pralese.
Skutočným prekvapením, a to bolo veľké,
bolo to, že v pralese bol signál.
Bolo pokrytie mobilným operátorom, ďaleko, uprostred ničoho.
Hovoríme o stovkách kilometrov od najbližšej cesty,
určite tam nie je elektrina, ale mali veľmi dobré mobilné pokrytie.
Títo ľudia v mestečkách boli celú dobu na Facebooku,
surfovali na webe na svojich telefónoch,
a to ma istým spôsobom priviedlo na myšlienku,
využiť zvuk pralesa,
programovo vybrať zvuk motorových píl,
keďže ľudia ich nemôžu počuť,
a poslať výstrahu.
Ale musíte mať zariadenie, s ktorým môžete ísť hore na stromy.
Takže ak môžeme použiť nejaké zariadenie, ktoré by počúvalo zvuky pralesa,
pripojilo sa k mobilnej sieti, ktorá tam je,
a poslalo výstrahu ľuďom v teréne,
tak to by mohlo byť pre nich riešením tohto problému.
Ale porozprávajme sa chvíľu o záchrane dažďového pralesa,
pretože to je niečo, čo určite všetci sústavne počúvame.
Ľudia z mojej generácie počúvali o záchrane pralesa
od svojho detstva,
a zdá sa, že posolstvo sa vôbec nezmenilo:
Musíme zachrániť dažďový prales, je to super urgentné,
tie počty futbalových ihrísk, ktoré sa zničili za včerajšok,
a predsa nám dnes zostala asi polovica pralesa,
a máme potenciálne urgentnejšie problémy, ako napr. klimatické zmeny.
Ale v skutočnosti, to je málo známy fakt, ktorý som si ani ja vtedy neuvedomoval:
odlesňovanie zodpovedá za viac skleníkových plynov
ako všetky lietadlá, vlaky, autá, nákladiaky a lode na Zemi spolu.
Je to druhým najväčším pôvodcom klimatických zmien.
Taktiež, podľa Interpolu,
až 90 % ťažby, ktorá sa deje v dažďových pralesoch,
je ilegálna ťažba, ako tá, ktorú sme videli.
Takže ak pomôžeme ľuďom v pralese presadiť pravidlá, ktoré tam sú,
tak naozaj môžeme výrazne odhryznúť z tých 17 %
a potenciálne vytvoriť značný efekt v krátkej dobe.
Môže to byť najlacnejšia, najrýchlejšia cesta v boji s klimatickými zmenami.
A tu je systém, ktorý si predstavujeme.
Vyzerá to super hight-tech.
V momente, ako sa motorová píla ozve v lese,
zariadenie zachytí jej zvuk
a pošle výstrahu štandardnou GSM sieťou, ktorá tam už existuje,
rangerovi v teréne,
ktorý tak môže zasiahnuť v reálnom čase a zastaviť ťažbu.
Už to nie je o chodení von a nachádzaní vyrezaných stromov.
Nie je to o pozeraní na stromy zo satelitu
v oblasti, ktorá bola vyťažená holorubom,
je to intervencii v reálnom čase.
Ako som povedal, je to najlacnejšie a najrýchlejšie riešenie,
ale v skutočnosti, ako ste videli, oni to nevedeli spraviť,
takže to možno nebolo až také lacné a rýchle.
Ale ak by zariadenia na stromoch boli vlastne mobilné telefóny,
mohlo by to byť celkom lacné.
Mobilné telefóny sa zahadzujú po stovkách miliónov každý rok,
stovky miliónov len v samotných Spojených štátoch,
nepočítajúc zvyšok sveta, čo by sme samozrejme mali,
ale v skutočnosti, mobilné telefóny sú vynikajúce.
Sú plné senzorov.
Môžu počúvať zvuky pralesa.
Musíme ich ochrániť.
Musíme ich dať do takéhoto boxu, ako vidíte tu,
a musíme ich dobíjať.
Dobíjanie je jednou z najväčších technických výziev
s ktorou sme sa museli popasovať,
pretože dobíjanie mobilu v korune stromu,
akýkoľvek druh solárnej energie v korune stromu,
bolo dosiaľ nevyriešeným problémom,
a toto je jedinečný dizajn solárneho panelu, ktorý tu vidíte,
ktorý taktiež zostavený z recyklovaných vedľajších produktov priemyselnej výroby.
Toto sú pásiky, ktoré sa odrezávajú.
To som ja, ako to skladám celé dokopy
v garáži mojich rodičov.
Ďakujem veľmi pekne, že mi to dovolili robiť.
Ako vidíte, tu je zariadenie hore na strome.
Odtiaľto vidíte, že sú dosť dobre ukryté,
ďaleko hore v korune stromu.
To je dôležité, pretože hoci dokážu zachytiť zvuk píly
na kilometrovú vzdialenosť,
čo im dovoľuje pokryť zhruba 3 km2,
ak by ich niekto vzal, územie by zostalo nechránené.
Takže, funguje to vlastne?
Aby sme to otestovali, zobrali sme to späť do Indonézie,
nie na to isté miesto, ale inde
do inej gibonej rezervácie,
ktorá bola denne ohrozená ilegálnou ťažbou.
Hneď na druhý deň to zachytilo zvuky motorových píl.
Dokázali sme zachytiť výstrahu v reálnom čase.
Dostal som e-mail na môj telefón.
Práve sme sa šplhali na strom a všetci sa práve dostali späť dolu.
Všetci tí chlapíci fajčili cigarety,
a keď som dostal e-mail, a oni všetci stíchli,
naozaj bolo počuť motorovú pílu,
veľmi veľmi slabo v pozadí,
ale nikto si to do toho momentu nevšimol.
A tak sme sa zobrali a šli sme zastaviť tých drevorubačov.
Bol som dosť nervózny.
Toto je moment, keď sme dorazili do blízkosti miesta, kde sa nachádzali.
Toto je moment, kde vidíte, že už aj ľutujem
možno celé moje snaženie.
Nie som si istý, čo je na druhej strane kopca.
Ten chlap je oveľa statočnejší ako ja.
Ale on šiel, tak som musel aj ja, kráčal som hore
a prešiel cez kopec
a prichytil drevorubačov pri čine.
Pre nich to bolo prekvapenie –
nikdy predtým ich nikto nevyrušil –
bola to pre nich taká pôsobivá udalosť,
že, ako sme počuli od našich partnerov, sa tam už odvtedy neukázali.
Boli to naozaj skvelí chlapi.
Ukázali nám priebeh celej operácie
a v teréne nás presvedčili o tom,
že keď sa ukážete v reálnom čase a zastavíte tých ľudí,
je to dostatočne odstrašujúce na to, aby sa nikdy nevrátili.
Takže –
Ďakujem. (potlesk)
Správa o tom sa rozšírila, zrejme preto, že sme to povedali mnohým ľuďom,
a potom sa začali diať skutočne úžasné veci.
Ľudia z celého sveta nám začali posielať e-maily, telefonovať.
Videli sme, že ľudia z celej Ázie,
ľudia z Afriky, z južnej Ameriky,
nám hovorili, že by to tiež vedeli využiť,
a dôležité je
zistenie, že to, čo sme považovali za výnimku,
že v pralese bol celkom dobrý mobilný signál,
dozvedeli sme sa, že to nie je nič výnimočné.
a že obzvlášť je to na okrajoch pralesov, ktoré sú práve najviac ohrozené.
A potom sa stalo niečo naozaj úžasné,
a to, že nám ľudia začali posielať ich vlastné staré mobilné telefóny.
Takže teraz máme systém,
kde môžeme použiť ľudí v teréne, ľudí, ktorí sú už tam,
ktorí môžu vylepšiť a využiť existujúce pripojenie na sieť,
a používame staré mobilné telefóny, ktoré nám posielajú
ľudia z celého sveta,
ktorí chcú, aby ich telefóny robili niečo iné vo svojom druhom živote.
A ak sa dá nejaké zariadenie kompletne recyklovať,
tak my veríme, že je to plne znovu použité zariadenie.
Čiže znova, toto nevzniklo ako nejaké high-tech riešenie.
Toto vzišlo z využitia toho, čo už existuje,
a som plne presvedčený, že ak by to neboli mobilné telefóny,
stále bude existovať niečo,
na čom možno vystavať podobné riešenia,
ktoré môžu byť veľmi efektívne v novom kontexte.
Ďakujem veľmi pekne!
(potlesk)